***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2025-2026 нчы уку елы)

**6 нчы сыйныф**

**Үткәрү вакыты – 120 минут**

**Максималь балл – 40**

**I. Тестлардан дөрес җавапны билгеләгез.**

1. Ирен-теш тартык авазларын билгеләгез. **(2 балл)**

а) [б], [п], [м], [w]

ә) [в], [ф]

б) [к], [г]

в) [қ], [ғ], [ң], [һ]

2. Ябык иҗекләрдән генә торган сүзне билгеләгез. **(2 балл)**

а) бакчалар

ә) мәктәбебез

б) дәфтәрләрнең

в) укучыдан

3. ***Куе*** сүзенең антонимын билгеләгез. **(2 балл)**

а) аз

ә) сыек

б) тирән

в) сай

4. Искергән сүзне билгеләгез. **(2 балл)**

а) ашханә

ә) флешмоб

б) китап

в) мәктүп

5. Кушылып языла торган сүзне билгеләгез. **(2 балл)**

а) каз(үрдәк)

ә) җир(җиләге)

б) юл(барыс)

в) исле(сабын)

6. Артыклык дәрәҗәсендәге сыйфатны билгеләгез. **(2 балл)**

а) зәңгәр

ә) зәп-зәңгәр

б) зәңгәррәк

в) зәңгәрсу

7. Үткән заман хикәя фигыльне билгеләгез. **(2 балл)**

а) шатланды

ә) сөйләр

б) бел

в) утыралар

8. Боеру җөмләне билгеләгез. **(2 балл)**

а) Балалар мәктәп бакчасында эшлиләр.

ә) Кыярлар өлгергән.

б) Агачларның яфраклары нинди төстә?

в) Кошларның сайрауларын тыңлагыз.

**II. Теоретик бирем.**

Төшеп калган сүзләрне языгыз. **(6 балл)**

Ялгызлык исемнәре *\_\_\_\_\_\_\_\_\_\_* хәрефтән языла. Авазларның әйтелешен язуда күрсәтү *\_\_\_\_\_\_\_\_\_\_* дип атала. Сүзлекләр төзү турындагы фән *\_\_\_\_\_\_\_\_\_\_* дип атала. Парлы сүзләр һәрвакыт *\_\_\_\_\_\_\_\_\_\_* языла.*\_\_\_\_\_\_\_\_\_\_* фигыльләр эш кушуны белдерә. Җөмләдә бер үк сорауга җавап биргән, бер үк сүзне ачыклаган сүзләр *\_\_\_\_\_\_\_\_\_\_* кисәкләр дип атала.

**III. Гамәли-иҗади бирем.**

1. Сүзләрне татар теленә тәрҗемә итеп языгыз. **(4 балл)**

*дым – \_\_\_\_\_\_\_\_\_\_ скорость – \_\_\_\_\_\_\_\_\_\_*

*паук – \_\_\_\_\_\_\_\_\_\_ экзамен – \_\_\_\_\_\_\_\_\_\_*

2. “Минем гаиләм” дигән темага 8 җөмләдән торган инша языгыз. **(14 балл)**